text: Kylling ny S-formand i Aabenraa
  25 januar 2012 kl. 08.29
  Povl Kylling afløser Jørgen Witte som Socialdemokraternes gruppeformand i Aabenraa Byråd.
  Povl Kylling bliver dermed formand for byrådets 14 socialdemokrater. Han er allerede blevet valgt som partiets borgmesterkandidat ved kommunalvalget i 2013. Han afløser dermed Tove Larsen, som Socialdemokraternes bud på en borgmester, efter hun har bekendtgjort, at hun trækker sig fra politik ved valgperiodens udløb.
  - Jeg får nemmere adgang til at kunne markere mig og får derigennem helt naturligt et væsentligt tættere samarbejede med borgmesteren. Jeg får også en større indflydelse på byrådsgruppens linje i den resterende byrådsperiode, siger Povl Kylling til jv.dk.
  